L 296/22 Jurnalul Oficial al Uniunii Europene 15.11.2007 REGULAMENTUL (CE) NR. 1334/2007 AL COMISIEI din 14 noiembrie 2007 de modificare a Regulamentului (CE) nr. 1749/96 privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai prețurilor de consum (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2494/95 al Consiliului din 23 octombrie 1995 privind indicii armonizați ai prețurilor de consum (!), în special articolul 4 paragraful al treilea și articolul 5 alineatul (3), având în vedere avizul Băncii Centrale Europene (?), în confor- mitate cu dispozițiile articolului 5 alineatul (3) din Regulamentul (CE) nr. 2494/95, întrucât: Indicii armonizați ai preţurilor de consum (IAPC) sunt date armonizate despre inflație solicitate de către Comisie și Banca Centrală Europeană pentru a-şi exercita funcțiile în conformitate cu dispozițiile arti- colului 121 din Tratatul CE. IAPC au scopul de a facilita compararea la nivel internațional a inflației preţurilor de consum. Ei reprezintă indicatori importanți pentru gestionarea politicii monetare. IAPC constituie un cadru conceptual relativ complet. Au fost realizate progrese considerabile în ceea ce priveşte armonizarea metodologiilor de la adoptarea măsurilor inițiale de punere în aplicare a regulamentului. Compa- rabilitatea ar trebui extinsă totuşi în ceea ce priveşte procedurile de eșantionare, de înlocuire, de ajustare a calității și de agregare. În cadrul actual al IAPC, acesta este definit ca fiind un indice de tip Laspeyres care măsoară evoluția puterii de cumpărare a monedei pentru achiziționarea de bunuri și servicii destinate satisfacerii directe a nevoilor consuma- torilor. Această definiție reflectă înțelegerea actuală a inflației prețurilor de consum în Uniunea Europeană şi, în special, în zona €euro. () JO L 257, 27.10.1995, p. 1. Regulament modificat prin Regula- mentul (CE) nr. 1882/2003 al Parlamentului European şi al Consi- liului O L 284, 31.10.2003, p. 1). () Aviz emis la 5 octombrie 2007 (JO C 248, 23.10.2007, p. 1). (4) IAPC se referă la preţurile tuturor produselor achizi- ționate de către consumatori, atunci când aceştia tind să-și păstreze obiceiurile de consum, adică produse definite prin categorii de cheltuieli elementare (ponderi). Aceste categorii sunt formate din segmente de consum definite în mod explicit și care se disting prin destinația consumului. Ansamblul tuturor ofertelor de produse din universul statistic poate fi împărțit în întregime în segmente de consum. Segmentele de consum sunt relativ stabile în timp, chiar dacă ofertele de produse care le corespund se schimbă odată cu evoluția piețelor. Prin urmare, noţiunea de segmente de consum în funcţie de destinație este esențială în ceea ce priveşte eşan- tionarea şi semnificația conceptelor de modificare a calității și ajustare a calității. Cu toate acestea, există o ambiguitate a acestui concept în ceea ce priveşte nivelul de agregare la care acesta este definit și utilizat. Gama ofertelor de produse variază în timp, produsele fiind modificate sau înlocuite de către detailişti și produ- cători. IAPC trebuie să asigure reprezentarea tuturor ofertelor de produse disponibile în cadrul segmentelor de consum în funcție de destinație care au fost selectate în cursul perioadei de referință, pentru a măsura impactul acestora asupra inflației. Acest principiu se aplică în special noilor modele sau sortimente ale produselor existente. Prin urmare, schimbarea calității se referă la măsura în care produsele disponibile sunt potrivite pentru destinația segmentului de consum căruia îi aparţin. O schimbare a calității trebuie apreciată prin referire la specificațiile unor produse concrete în cadrul unui segment de consum. Pentru a aborda aceste probleme, sunt necesare anumite clarificări și modificări la Regulamentul (CE) nr. 1749/96 al Comisiei din 9 septembrie 1996 privind măsurile inițiale de punere în aplicare a Regulamentului (CE) nr. 2494/95 al Consiliului privind indicii armonizați ai preţurilor de consum (*), pentru a se asigura comparabi- litatea IAPC și pentru a se menține fiabilitatea şi relevanța lor, în conformitate cu articolul 5 din Regulamentul (CE) nr. 2494/95. () JO L 229, 10.9.1996, p. 3. Regulament modificat ultima dată prin Regulamentul (CE) nr. 1708/2005 (O L 274, 20.10.2005, p. 9).